Alexander-tekniikka

Mitä Alexander-tekniikka on?

Alexander-tekniikka on käytännönläheinen menetelmä lisätä psyko-fyysistä itsetuntemusta ja kehittää ihmisen tietoista tapaa olla, havaita ja reagoida. Opetuksen lähtökohtana on kokonaisvaltainen ymmärrys sekä ihmiskehon rakenteesta että tarkoituksenmukaisesta tavasta olla ja toimia.

Mihin menetelmä perustuu?

Monet toimintakyvyn haasteet liittyvät tiedostamattomiin tottumuksiin. Alexander-tekniikan opetuksessa pyritään tunnistamaan ja ehkäisemään sellaisia tottumuksia, joihin sisältyy epätarkoituksenmukaisia reaktiotapoja ja jännityksiä.

Tavoitteena on oppia keinoja, joiden avulla voi toimia arjessa mahdollisimman tasapainoisesti niin fyysisesti, psyykkisesti kuin emotionaalisesti. Samalla lisääntyy kyky olla tietoinen, valpas ja luottavainen.

Alexander-tekniikan opetuksessa korostuu yhdessä tutkiminen, hienovarainen käsillä ohjaus ja sanallinen ohjaus. Opetus tapahtuu yksityistunneilla, ryhmäopetuksena ja joskus myös etäopetuksena.

Oppituntien tarkoitus on lisätä oppilaan taitoa ohjata itseään kaikessa mitä hän tekee. Opetus antaa keinoja toimintakyvyn ylläpitoon, tietoiseen läsnäoloon ja työssä jaksamiseen.  Moni löytää ratkaisuja myös kipuihin ja särkyihin.

Miksi Alexander-tekniikkaa opiskellaan?

Alexander-tekniikkaa voi soveltaa mihin tahansa toimintaan, sillä kaiken toiminnan laatua voidaan kehittää. Kun oppilailta kysytään miksi he tulevat Alexander-tekniikan tunneille, toistuvia teemoja ovat mm. pyrkimys kehittää taitoja esimerkiksi taiteiden tai urheilun saralla, halu istua, seisoa ja liikkua vaivattomammin, puhumisen ja hengittämisen haasteet, reagoinnin säätely, stressi, ryhti, kipu ja särky.

Alexander-tekniikka vaikuttavuutta on tutkittu

Tutkimusten mukaan Alexander-tekniikka voi

-         vähentää sairauspoissaoloja

-         toimia selkäkipuihin

-         auttaa polvivammoihin

-         lisätä tasapainon hallintaa

-         helpottaa työasentoja

-         vähentää niska-hartiaseudun ongelmia

-         helpottaa Parkinsonin taudin oireita

-         lisätä vanhuusajan toimintakykyä

F.M.Alexander (1869-1955) 

Alexander-tekniikka on noin 130 vuotta vanha menetelmä, jonka kehittäjä Frederick Matthias Alexander vaikutti erityisesti Englannissa ja USA:ssa. Nykyään opettajia on tuhansia ympäri maailmaa ja Suomessakin noin 50.

Suomessa toimiva ammatillinen yhdistys Finstat ry 

Suomen Alexander-tekniikan opettajat Finstat ry ylläpitää listaa pätevistä opettajista, joilla on vähintään kolmivuotinen ammatillinen koulutus. Opettajat noudattavat alan eettisiä ohjeita. 

Suomessa voi opiskella Alexander-tekniikan opettajaksi Kuopiossa, Orivedellä ja Tampereella.

Lähteet

 https://www.amsatonline.org/aws/AMSAT/pt/sp/research (englanniksi)
 https://alexandertechnique.co.uk/alexander-technique/published-research (englanniksi)
 https://finstat.fi/alexander-tekniikka/f-m-alexander-ja-tekniikan-kehittyminen/
 https://www.finstat.fi
 https://finstat.fi/opettajankoulutus/eettiset-ohjeet/
 https://finstat.fi/opettajankoulutus/

Aiheesta muualla 
 The Society of the Alexander Technique (UK)  https://alexandertechnique.co.uk/ (englanniksi)

 The Alexander Technique Affiliated Societies  https://www.alexandertechniqueworldwide.org/ (englanniksi)

Opetusmenetelmät
Liikunta
Terveydenhoito
Seulonnan keskeiset artikkelit